
СТРАТЕГИЯ
ЗА РАЗВИТИЕТО НА ЦЕНТЪР ЗА ПОДКРЕПА ЗА ЛИЧНОСТНО РАЗВИТИЕ

ОБЕДИНЕН  ДЕТСКИ КОМПЛЕКС
ГРАД СИЛИСТРА
ЗА ПЕРИОДА 2023 - 2028 ГОДИНА

[bookmark: bookmark36]Актуализираната стратегия е приета на заседание на ПС, Протокол № 8/29.09.2025 г.
и е утвърдена със заповед на директора № 398/ 30.09.2025 г.

            
ВЪВЕДЕНИЕ
Обществените, икономическите и демографски процеси в България, както и промените, свързани с противоепидемичните мерки през последните години доведоха до промяна на ценностната система на обществото и до необходимостта от въвеждането в употреба на някои нови подходи на обучение. Засили се и дефицитът на време и възможности на родителите да общуват с децата си и да ги подпомагат в обучението и развитието им. Тези причини водят до новите насоки на  Центровете за подкрепа на личностното развитие, те трябва да отговарят на новите предизвикателства и да изградят нова визия за развитие, обхващаща не само традиционните, но и най-новите образователни модели и форми на общуване.
 Център за подкрепа на личностното развитие- Обединен детски комплекс, гр. Силистра  е институция в системата на предучилищното и училищно образование и дава възможност да се  осигури надграждащо ниво на  образователния процес в училище, да открие, развие и подкрепи заложбите, способностите и дарбите на децата и учениците, да осмисли пълноценно свободното им време, да им предостави широки възможности за изява и да ги изгради като пълноценни граждани, готови да се реализират в съвременния динамичен живот.
            Ние искрено се надяваме нашите възпитаници да се формират като личности, които да могат да бъдат конкурентни на своите връстници както в България, така и по света.
            Това би било възможно, ако се придържаме към перспективите, заложени в Националната програма за развитие „България 2030“, Стратегическата рамка за развитие на образованието, обучението и ученето в Република България (2021 – 2030) и целите залегнали в Закона за предучилищното и училищното образование, а именно:
1. интелектуално, емоционално, социално, духовно-нравствено и физическо развитие и подкрепа на всяко дете и на всеки ученик в съответствие с възрастта, потребностите, способностите и интересите му;
2. съхраняване и утвърждаване на българската национална идентичност;
3. придобиване на компетентности, необходими за успешна личностна и професионална реализация и активен граждански живот в съвременните общности;
4. придобиване на компетентности за прилагане на принципите за устойчиво развитие;
5. ранно откриване на заложбите и способностите на всяко дете и ученик и насърчаване на развитието и реализацията им;
6. формиране на устойчиви нагласи и мотивация за учене през целия живот;
7. придобиване на компетентности за разбиране и прилагане на принципите на демокрацията и правовата държава, на човешките права и свободи, на активното и отговорното гражданско участие;
8. формиране на толерантност и уважение към етническата, националната, културната, езиковата и религиозната идентичност на всеки гражданин;
9. формиране на толерантност и уважение към правата на децата, учениците и хората с увреждания;
10. познаване на националните, европейските и световните културни ценности и традиции;
11. придобиване на компетентности за разбиране на глобални процеси, тенденции и техните взаимовръзки;
12. придобиване на компетентности за разбиране и прилагане на принципите, правилата, отговорностите и правата, които произтичат от членството в Европейския съюз.
            Всичко това налага да бъде разработена нова Стратегия за развитие на Център за подкрепа на личностното развитие – Обединен детски комплекс, гр. Силистра. Тя ще определи стратегическата рамка за развитие на институцията в периода 2023-2028 г., като ще бъде изпълнявана с едногодишни планове и ежегодно отчитана с междинен доклад  и с финален аналитичен отчет. Включените в стратегията цели, мерки и индикатори за резултат при необходимост ще бъдат актуализирани в съответствие с постигнатия напредък или промяна в предизвикателствата.  

  Тези инструменти включват:
•Формиране на концепция за отворен, открит, хуманен, екологичен и културен свят.
•Умения за достъп до знания и преценка.
•Умения за анализ, критичност и приложение на знанията, за генериране на решения и
варианти за проверка.
•Междуличностни умения за общуване и работа в екип.
•Социални умения за добро гражданско поведение, толерантност към различията и
зачитане на чуждото мнение и право на личен избор.

Определянето на стратегическата рамка за развитие на институцията в периода 2023-
2028 година е съобразена с редица стратегически документи:
Стратегията на ЦПЛР-ОДК, Силистра е съобразена с редица стратегически документи:
•          Проект „Eвpona 2030“;
•          Национална програма за развитие: България 2030;
•          Проект на Стратегическа риска за развитие на образованието, обучението и ученето в България (2021-2030);
•          Проект на Стратегия за възпитателната работа (2019-2030);
•          Национална стратегия за демографско развитие на населението в Република България (2012 - 2030);
•          Национална стратегия на Република България за приобщаване и участия на ромите (2021-2030);
•          Закон за младежта;
•          Закон за предучилищното и училищното образование;
•          Закон за защита от дискриминация;
•          Закон за закрила на детето;
•  Стратегия за образователна интеграция на децата и учениците от
етническите малцинства на МОН и Национална стратегия за интеграция на
ромите в Република България.


Историческа справка

ОДК е създаден в изпълнение на Заповед №РД-14-99 / 4 юли 2012 г. на министъра на МОМН Сергей Игнатов. Комплексът функционира от 01.09.2012 г., като обединява и се явява правоприемник на дейностите на съществувалите извънучилищни педагогически учреждения  Център за работа с деца, гр. Силистра, ул."Симеон Велики" №135,  Център за ученическо, техническо и научно творчество, гр. Силистра  ул. "Добрич" №68а   и Ученическа спортна школа, гр. Силистра , ул. "Богдан войвода" №10.
Обединеният детски комплекс в град Силистра предлага дейности в съответствие с интересите и способностите на децата и учениците в областта на науката и технологиите,  изкуството, спорта, в организирани учебни групи, осигурява участие в състезания и конкурси за свободното време на учениците.






АНАЛИЗ НА СИЛНИТЕ И СЛАБИТЕ СТРАНИ, БЛАГОПРИЯТНИТЕ ВЪЗМОЖНОСТИ И ЗАПЛАХИ /SWOT – АНАЛИЗ/

	СИЛНИ СТРАНИ

	СЛАБИ СТРАНИ

	Равен достъп до предлаганите педагогически форми в ЦПЛР- ОДК
Мотивация  за изява на всяко дете, чрез организиране на общински конкурси, фестивали и  общински  спортни турнири
Зачитане на уникалността на всяко дете.
Предоставяне на възможност за участие в национални, международни турнири по спорт, конкурси, фестивали и др.
Наличие на висококвалифицирани педагогически специалисти.
Работа по проекти по Национална програма
Предлагане на иновативни форми за работа с децата и учениците.
	Недостатъчен контакт с неправителствени организации 
Липса на родителско настоятелство към ЦПЛР.
Намалени до минимум педагогически специалисти.
Недостатъчно прилагане на разнообразни инициативи за повишаване активността на родителите.
Недостатъчна възможност за кандидатстване по проекти.


	ВЪЗМОЖНОСТИ

	ЗАПЛАХИ

	Наличие за  връзка с родители, детски градини, училища, неправителствени организации, институции в Община Силистра.
Възможност за включване и на допълнителна подкрепа за личностно развитие.
	Демографски срив в региона, ръст на миграцията, намаляване на броя на учениците.
Увеличаване на относителния дял на децата в неравностойно положение и СОП.
Недостатъчно финансиране.




АНАЛИЗ НА ВЪНШНА СРЕДА/ PEST- АНАЛИЗ/

	
	Социални тенденции:
 
	
	Последствия за нас

	1
	Демографски тенденции: намаляване на населението, ниска раждаемост, миграция.
	1
	Намаляване броя на учениците.

	2
	Нови обществени потребности и изисквания към ЦПЛР-ОДК.
	2
	Необходимост от промяна на нагласи и стереотипи на учителите в съответствие с изискванията на обществото към ЦПЛР.

	3
	 Намаляване броя на мотивираните ученици.
	3
	Липсват позитивни нагласи и мотиви за учене през целия живот.


	4
	Грижи и социална отговорност на различните организации и фирми.

	4
	Добро институционално сътрудничество


	
	Технологични тенденции:

	
	Последствия за нас

	1
	Подобряване   технологичното обезпечаване на образователния процес чрез въвеждане на онлайн образователна платформа.
	1
	Подпомагане на учителите в тяхната ежедневна  работа и развиване на индивидуалните умения на учениците до техния максимален потенциал. Мултиплициране на добри учебни  практики с цел повишаване качеството на образователния процес.

	2
	Все по-широко използване на дигитални технологии в учебния процес
	2
	Добра обезпеченост с дигитални устройства и достъп до Интернет.

	
	Икономически тенденции: 

	
	Последствия за нас

	1
	Очаквани икономически и финансови затруднения
	1
	Недостатъчно финансиране  на ЦПЛР 

	2
	Ниски доходи на семействата, безработица сред част от родителите.
	2
	Осигуряване на учениците  обезпеченост за транспорт за участия в национални, международни фестивали, материали за педагогическите форми в ЦПЛР- ОДК. 


	
	Политически тенденции: 

	
	Последствия за нас

	1
	Влияние на членството в ЕС.

	1
	Превръщане на образованието в атрактивна, висококачествена, достъпна форма за всеки гражданин и за всяка възраст.

	2
	Прекален външен контрол от различни институции.
	2
	Ограничава възможността за промяна, възпира инициативата и предприемчивостта.

	3
	Прилагане на новия закон за училищното образование.
	3
	Оптимизация на образованието




[bookmark: bookmark=id.tyjcwt]Извод: В близките няколко години икономическите и социални тенденции няма да се променят драстично, но ние имаме потенциала да намалим отрицателното им влияние.
	Основната  задача в на днешното съвременно общество е да създаде възможност свързани с осигуряване на приобщаващото образование на децата и учениците в системата на предучилищното и училищното образование, както и дейността на институциите в тази система за предоставяне на подкрепа за личностно развитие на децата и учениците, свързани с принципите за приемане и подкрепа на индивидуалността на всяко дете или ученик и на разнообразието от потребности на всички деца и ученици чрез активиране и включване на ресурси, насочени към премахване на пречките пред ученето и научаването и към създаване на възможности за развитие и участие на децата и учениците във всички аспекти на живота на общността. А именно:

· Гарантиране на достъпа на всяко дете или ученик до подкрепа за личностно развитие в зависимост от неговите индивидуални потребности с оглед възможността за възникване на затруднения в процеса на обучението и приобщаването и на необходимостта от подходяща подкрепа;
· Прилагане на диференцирани педагогически подходи в съответствие с интересите и стимулиращи мотивацията на детето и на ученика, съобразени с възрастовите и социалните промени в живота му и адаптирани към способността му да прилага усвоените компетентности на практика;
· Приемане и зачитане на уникалността на всяко дете и ученик - индивидуалните потребности и възможности, личностните качества, знанията, уменията и интересите;
· Равнопоставеност и недопускане на дискриминация сътрудничество между всички участници в процеса на приобщаващото образование - детската градина, училището, центърът за подкрепа за личностно развитие, детето, ученикът, семейството и общността;
· Развиване  на способностите и на компетентностите на децата и учениците, за изява на дарбите им в областта на науките, технологиите, изкуствата, спорта, глобалното, гражданското и здравното образование, както и за придобиване на умения за лидерство. 
1. [bookmark: bookmark0]Устройство, функции и дейности на ЦПЛР Обединен детски комплекс -Силистра
1. [bookmark: bookmark1]Устройство на ЦПЛР-ОДК
ЦПЛР-ОДК е общински център по смисъла на чл. 49, ал.1, т.1 от ЗПУО за
развитие на интересите, способностите, компетентностите и изявата на децата в
областта на науките, технологиите, изкуствата и спорта.
ОДК е юридическо лице и притежава собствен печат, идентификационен код по
БУЛСТАТ и банкова сметка.
Имотите, предоставени за управление и ползване от ЦПЛР-ОДК, са публична  общинска собственост и са му предоставени със заповед на кмета на община
Силистра
ЦПЛР-ОДК е второстепенен разпоредител с бюджет, определен със заповед на
кмета на община Силистра, след решение на ОбС – Силистра.
ЦПЛР-ОДК прилага системата на бюджет при условия и по ред,
определени със заповед на кмета на община Силистра. Кмета  утвърждава
щатното разписание на длъжностите в ЦПЛР ОДК. 
Финансирането на ЦПЛР-ОДК се извършва със средства от държавния бюджет
чрез бюджета на община Силистра, с финансиране от общинския бюджет с решение
на Общински съвет- Силистра. 
ЦПЛР Общински детски комплекс е със седалище град Силистра, ул. „Добрич” №68а
2. [bookmark: bookmark2]Функции
ОДК осъществява общинската политика за осигуряване на обща подкрепа за
личностно развитие на децата и учениците от 5 до 18 годишна възраст в община
Силистра, като организира и провежда дейности за развитие на интересите,
способностите, компетентностите и изявата им в областта на науките, технологиите,
изкуствата и спорта, глобалното, гражданското и здравното образование, както и за
придобиване на умения за лидерство. Специално внимание се обръща на работата с
деца в неравностойно социално положение, като за целта се търси подкрепата на
родители и местната власт.
Подкрепата включва:
· занимания по интереси;
· дейности по превенция на насилието и преодоляване на проблемното
поведение
Подкрепата се предоставя чрез:
      -  проучване на интересите, способностите и компетентностите на децата и
            учениците и създаване на условия за тяхното пълноценно развитие и изява на
            общинско, областно и национално ниво;
· организиране и провеждане на занимания в групи по интереси в областта на
науките, технологиите, изкуствата, спорта, гражданското и здравното
образование, както и за придобиване на умения за лидерство;
· организиране на образователна, творческа, спортна дейност за деца и ученици на
общинско, областно, и национално равнище, включително и през ваканциите;
· подпомагане на професионалното ориентиране на учениците чрез стимулиране
развитието на личностни качества, социални и творчески умения в областта на
науките, технологиите, изкуствата и спорта;
· превенция на насилието и преодоляване на проблемното поведение;
· индивидуална работа с децата и учениците с изявени дарби.
· осигуряване на условия за утвърждаването на децата като активни субекти на
своето развитие;
· съгласуване на формите за педагогическо въздействие с потребностите на децата
и учениците и съхраняване на българската национална култура и традиции;
3. [bookmark: bookmark3]Дейности и организация на дейността в ЦПЛР ОДК
Образователната дейност в ЦПЛР ОДК се осъществява съгласно План за
обучение, като се спазва типовия план за обучение, регламентиран в ДОС за
приобщаващото образование.
[bookmark: bookmark4]ЦПЛР-ОДК осъществява следните дейности:
1. подпомага интелектуалното, емоционалното и физическото развитие и
социалната реализация на децата и учениците в съответствие с възрастта,
потребностите, способностите и интересите;
2. съдейства за ранното откриване на заложбите на децата и учениците, стимулира
познавателните интереси и творческите способности и насърчава тяхното
развитие и реализация;
3. подпомага професионалната насоченост и придобиването на компетентности,
необходими за успешна личностна и професионална реализация;
4. подпомага формирането на устойчиви нагласи и мотивация за учене през целия
живот;
5. изгражда у децата навици за здравословен начин на живот, устойчивост и
неподатливост на множеството вредни влияния и рискови фактори, на които са
изложени.
6. съдейства за придобиване на компетентности за разбиране и прилагане на
принципите на демокрацията и правовата държава, на човешките права и
свободи, на активното и отговорно гражданско участие;
7. съдейства за формирането на толерантност и уважение към правата на децата,
учениците и хората с увреждания;

8. подпомага познаването на националните, европейските и световните културни
ценности и традиции и формира приобщаване към националните и
общочовешки ценности;
9. осъществява информационна и консултантска дейност с ученици, учители и
родители за видовете занимания по интереси и дейности за подкрепа за
личностно развитие, за съдържанието и условията на работа в тях;
10. организира колективни и индивидуални, постоянни и временни организационни
педагогически форми и изяви на ученици на общинско, регионално и
национално равнище;
11. осъществява институционално взаимодействие с местна власт, училища и
детски градини и родителската общност.
Дейността за обучение в ЦПЛР-ОДК се осъществява в следните области:
1. науки и технологии;
2. изкуства;
3. спорт;
Дейността на ЦПЛР-ОДК  се основава на принципите на:
1. Свободния избор и доброволното участие на всички деца и ученици без разлика
на пол, вероизповедание, етническа принадлежност, социално състояние и др.;
2. Ориентираност към интереса и към мотивацията на детето и на ученика, към
възрастовите и социалните промени в живота му, както и към способността му да
прилага усвоените компетентности на практика;
3. Равен достъп до качествено образование и приобщаване на всяко дете и на всеки
ученик;
4. Равнопоставеност и недопускане на дискриминация при провеждане на
обучението в ЦПЛР- ОДК;
5. Запазване и развитие на българската образователна традиция;
6. Хуманизъм и толерантност;
7. Съхраняване на културното многообразие и приобщаване чрез българския език;
8. Иновативност и ефективност в педагогическите практики и в организацията на
образователния процес въз основа на научна обоснованост и прогнозиране на
резултатите от иновациите;
9. Прозрачност на управлението и предвидимост на развитието на ЦПЛР ОДК.

Учебният процес се организира и провежда в организационни педагогически
форми.
Дейностите в организационните педагогически форми са:
1. Масови - прояви и публични изяви: конкурси, състезания, фестивали,
изложения, пленери, турнири, празници, образователни и развлекателни програми.
2. Групови – школи.
3. Индивидуални - работа с напреднали и изявени деца и ученици от постоянните
групи за обучение.
Обучението в организационните педагогически форми се осъществява в група или
в групи, формирани с деца и ученици от една и съща или от различна възраст в
зависимост от плана за обучение, от организационно-педагогическата форма и от
степента на подготовка на децата и учениците.
През ваканциите се формират временно действащи групи за работа с деца и
ученици, необхванати в постоянните групи, в съответствие с желанията на децата и
възможностите на ЦПЛР- ОДК.
Записването на децата и учениците в педагогическите форми се извършва чрез
подадено заявление от родител до директора на ЦПЛР- ОДК.
Резултатите от дейностите на организационните педагогически форми се
представят пред родителите и обществеността на публични изяви с общински,
регионален и национален характер.
При осъществяването на учебно-възпитателния процес се стимулира творческия
подход, екипната работа, прилагането на интерактивни методи и съвременни
информационни технологии..
Участието на децата в различните форми на дейност, спомага за творческото им
развитие и формиране на полезни умения и компетенции за успешна личностна
реализация.
ЦПЛР- ОДК работи в тясно партньорство с училищата и детските градини в града.
Основният вид дейност в ЦПЛР- ОДК е педагогическа. В ЦПЛР -ОДК има 14 педагогически и 7 непедагогически щата.      
Персоналът се дели на педагогически специалисти и непедагогически персонал:
1. Към педагогическите специалисти се отнасят: директор, заместник-директор, учители.
2. Към непедагогическия персонал се отнася: главен счетоводител, ЗАС, домакин, спасител, огняри, хигиенисти.
[bookmark: bookmark5]II. Мисия на ЦПЛР ОДК - Силистра
Формиране на личности с висока интелектуална подготовка и култура, с ярко
изразено гражданско съзнание и поведение, способни за ефективна обществена
реализация. Възпитание и обучение според държавните образователни стандарти в духа
на демократичните ценности. Усвояване и формиране на общочовешки и национални
ценности, развитие на индивидуалността и стимулиране на творческите заложби на
учениците.


[bookmark: bookmark6]III. Визия на ЦПЛР- ОДК - Силистра
Утвърждаване и развитие на ЦПЛР- ОДК като стратегическа образователна и
възпитателна среда, в свободното от учебни занятия време на децата от града и
общината, което да формира у учениците национални и общочовешки добродетели при
подготовката им за социализация и реализация. Усъвършенстване на професионалните
умения на педагозите и обособяването им като екип от високоотговорни личности ,
проявяващи толерантност и зачитане на човешкото достойнство в стремежа им да
формират знания и компетентности у децата и учениците при утвърждаването им като
граждани на България и света.
[bookmark: bookmark7]ІV. Водещи принципи при изпълнение на стратегията.
[bookmark: bookmark8]Ориентираност към
личността
Най-важната задача за нас е успехът на отделната личност.
Всеки ученик постъпил в ЦПЛР- ОДК има право да получи
качествено образование, което отговаря на нуждите и способностите му
Равен достъп	
[bookmark: bookmark9]Отговорност
Всички членове от педагогическият и обслужващия персонал,
ангажирани в образователната, възпитателната и обслужващата
дейност, осъществявана в ЦПЛР- ОДК, носят отговорност за
постигане на трайни ефекти с дългосрочно въздействие.
[bookmark: bookmark10]Гъвкавост
Образователната и възпитателната дейност е ориентирана към
многообразните личностни потребности и предоставя възможности
за свободен избор на обучаваните в областта на
науката, технологиите, изкуствата и спорта.



[bookmark: bookmark11]Новаторство
Административното ръководство и педагогическата колегия
демонстрира воля и възможности за възприемане на нови подходи и философии с цел постигане на по-добри резултати.

Автономност
ЦПРЛ ОДК като част от системата на образованието ползва
автономия да провежда собствена политика, отговаряща на
държавните образователни стандарти.
Отчетност
Всички участници в образователната и възпитателната дейности
отговарят и се отчитат за своите действия с цел осигуряване на
ефикасност, ефективност и резултатност на политиките.
Ефективност
Динамично управление, реализация и обвързване на ресурсите с
конкретни резултати, оценка на миналия опит и бъдещото
въздействие.
Законосъобразност              Всички цели, приоритети, мерки и конкретни действия
                                                съответстват на Конституцията на Република България, ЗПУО и
           другите нормативни актове.
V. [bookmark: bookmark12]Области на дейност за развитие на организацията
Областите, в които ЦПЛР- ОДК може да развива своята дейност са определени в ЗПУО,
държавните образователни стандарти и други нормативни документи, регламентиращи
устройството и работата на системата на предучилищното и училищното образование.
На базата на традициите на работа на ЦПЛР -ОДК, както и на финансовите и
педагогически възможности на институцията стратегическите области на дейност са
три:
· Науки и технологии -хуманитарно- обществен, природо-математически;
· Изкуства -изобразително, приложно , танцово и театрално изкуство;
· Спорт - колективни, индивидуални и приложно-технически спортове.
Образователният процес се осъществява в постоянно действащи групи през учебната
година и ваканциите.
Общият брой деца обхванати в дейностите на ЦПЛР- ОДК през последните 4 учебни
години варира между 900 и 1300.
Заниманията са организирани в учебни седмици и часове подобно на тези в училище,
като работата през лятната ваканция е приоритетна за колектива.
Часовете се водят от правоспособни и неправоспособни педагози.
[bookmark: bookmark13]Възпитание и социализация
Неотменна част от образователния процес е възпитателната дейност. Тя се осъществява
чрез индивидуална и колективна работа с учениците в групите под формата на
беседване, дискусии и анализ на поведението на децата и цели равнопоставеност и
недопускане на дискриминация, запазване и развитие на българската образователна
традиция, възпитание на хуманизъм и толерантност, съхраняване на културното
многообразие и приобщаване чрез българския език.


VI. Цели:
1.ГЛАВНА ЦЕЛ НА ЦПЛР- ОДК: Утвърждаване на ЦПЛР- ОДК като център за
личностно развитие на децата и учениците от града и общината, изграждане на
тяхната нравствена, правна, научна, познавателна, естетическа, физическа, здравна и
психологична култура, развитие на творческото мислене и способности, трудови
умения, навици и професионални интереси.
1. Стратегически цели:
· Подобряване качеството на образованието на деца и ученици, в свободното им
време, чрез организационната и съдържателна гъвкавост на предлаганите форми
в ЦПЛР ОДК;
· Осигуряване подкрепа за ранно откриване на заложбите и способностите на
всяко дете и ученик и насърчаване на развитието и реализацията им;
·  Изграждане у децата на навици за здравословен начин на живот,
устойчивост и неподатливост на множеството вредни влияния и рискови
фактори, на които са изложени;
· Формиране у подрастващите потребност от непрекъснато образование и
придобиване на компетентности, необходими за успешна личностна и
професионална реализация и активен граждански живот в съвременните
общности;
· Подобряване и осъвременяване на материално-техническата база в ЦПЛР- ОДК;
· Повишаване квалификацията на педагогическия и непедагогическия персонал;
· Институционално взаимодействие с местна власт, училище, детски градини,
сродни организации, НПО, родителска общност ;
· Разработване и управление на проекти, касаещи дейността на ЦПЛР- ОДК и
осигуряване на допълнително финансиране.
· Спазване на мерките и правилата за поведение при съмнение или случай на
Ковид-19 в ЦПЛР ОДК.
VII. [bookmark: bookmark14]Мерки за постигане на целите
Стратегическа цел I. Подобряване качеството на образованието на деца и
ученици, в свободното им време, чрез организационната и съдържателна
гъвкавост на предлаганите форми в ЦПЛР- ОДК.
[bookmark: bookmark15]Мерки:
1. Разкриване на нови съвременни педагогически форми, съобразени с актуалните
              потребности и интереси на децата.


2. Организиране на информационна и консултантска дейност с ученици, учители и
родители за видовете занимания по интереси и дейности за подкрепа за
личностно развитие, за съдържанието и условията на работа в тях;
3. Организиране на колективни и индивидуални, постоянни и временни
организационни педагогически форми и изяви на ученици на общинско,
регионално и национално равнище;
4. Стимулиране на ученици и учители за постигнати високи резултати в
провежданите обучителни и творчески дейности;
5. Организиране и координиране на национални изяви на деца и ученици;
6. Възможност за актуализиране и преструктуриране на учебната програма по
време на учебната година, според желанията и нивото на подготовка на децата и
учениците.
7. Партньорство с училището, НПО и други институции по разработване на
проекти, свързани със свободното време на децата.
8. Привличане на родителите като партньори на учителя в съвместната им работа
за развитие на творческите заложби на децата им.

[bookmark: bookmark16]Стратегическа цел II: Осигуряване подкрепа за ранно откриване на заложбите
и способностите на всяко дете и ученик и насърчаване на развитието и
реализацията им
         Мерки:
1. Учебните програми на учителите да водят до интелектуалното,
емоционалното, социалното, духовно-нравственото и физическото развитие
и подкрепа на всяко дете и на всеки ученик в съответствие с възрастта,
потребностите, способностите и интересите му;
2. Осъществяване на непрекъснат процес на наблюдение върху творческото
развитие на децата, като се прилага индивидуален и колективен метод на
обучение;
3. Разработване на индивидуални програми за учебно-възпитателна работа и
творческа изява на деца с изявени дарби.
4. Връзка с учителите от училище и детските градини за насочване на деца с
изявени дарби към педагогическите форми на ЦПЛР- ОДК и съвместна
работа с тях.

Стратегическа цел III: Изграждане у децата на навици за здравословен начин
на живот, устойчивост и неподатливост на множеството вредни влияния и
рискови фактори, на които са изложени.
[bookmark: bookmark17]Мерки:
1. Ангажиране на по-голям брой деца в различните школи на ЦПЛР
ОДК с цел пълноценно запълване на свободното им време и лишаване от
възможността за попадане под вредните влияния, които съпътстват обществото
ни-наркомания, проституция, агресия.
2. Засилване работата в педагогическите форми, които развиват приоритетно
компетенциите за гражданско поведение на младите хора, недопускане на
агресивно поведение в групата;

3. Вземане на незабавни мерки от страна на учителя при наблюдаване на най-
малки отклонения в поведението на детето-информиране родителите, директора
и ако необходимо специализираните институции;
4. Предразполагане на децата от учителя към неформално общуване е цел
постигане на откровени разговори, в които децата да споделят своите проблеми.
5. Залагане в учебните програми на учителите възпитателни теми, според
педагогическата форма, свързани със здравословния начин на живот на децата;
6. Физическото натоварване на учениците в спортните клубове да води към
превенция срещу агресията сред децата и вредните влияния в обществото ни. В
спортните клубове да се работи целенасочено към изграждане у децата на
спортен дух, спортсменско отношение към успехите на другите.
7. 
Стратегическа цел IV. Формиране у подрастващите потребност от
непрекъснато образование и придобиване на компетентности, необходими за
успешна личностна и професионална реализация и активен граждански живот в
съвременните общности
[bookmark: bookmark18]Мерки:
1. Учебното съдържание в групите по интереси в областта на науките,
технологиите, изкуствата и спорта да не дублира, а да надгражда придобитите
знания в училище, както и за придобиване на умения за лидерство;
2. Образователната, творческата, спортната дейност в педагогическите форми да
включва индивидуални занимания и индивидуална личностна изява на детето на
общинско, областно, национално равнище чрез участия в конкурси, състезания,
фестивали;
3. подпомагане на професионалното ориентиране на учениците чрез стимулиране
развитието на личностни качества, социални и творчески умения според
подготовката им в ЦПЛР -ОДК;
4. Индивидуална работа е децата и учениците с изявени дарби за постигане на
високи творчески, спортни и научни резултати;
5. Материално и морално стимулиране на учениците за постигнати високи
резултати в провежданите обучителни и творчески дейности – връчване на
грамоти, дипломи, плакети и др.;
6. Информиране на училищното ръководство и местната власт за постигнати
успехи на ученици от участия в конкурси, състезания, научни форуми и др. с
цел популяризиране на успехът и трудът им в училищната общност и
обществото.


[bookmark: bookmark22]
Стратегическа цел V: Подобряване и осъвременяване на материално-
техническата база в ЦПЛР- ОДК
[bookmark: bookmark23]Мерки:
1. Непрекъснато обновяване на материалната база, в рамките на бюджета на
ЦПЛР- ОДК, с цел осигуряване на оптимални условия за провеждане на
учебния процес.
2. Настояване пред РУО, за включване в Програмите на МОН, които се отнасят
за оборудване и ИКТ в училище, ЦПЛР- ОДК като бенефициенти.

[bookmark: bookmark24]Стратегическа цел VI: Повишаване квалификацията на педагогическия и
непедагогическия персонал
[bookmark: bookmark25]Мерки:
1. Осигуряване на възможности за квалификация на персонала, чрез разработване
на План за квалификация на педагогическия и непедагогическия персонал, при
спазване изискванията на Интегрираната система на финансово управление и
контрол в ЦПЛР- ОДК и Стандарта за развитие на педагогическите специалисти;
2. Повишаване качеството на педагогическите умения на учителите и включване в Квалификационната програма на ЦПЛР ОДК, МОН, Общинската програма за квалификация на кадрите в системата на образованието, предлаганите квалификационни програми
на лицензирани фирми и магистърските програми на висшите учебни заведения.
3. Поддържане на постоянни контакти със сродни творчески институции в
страната, с цел заимстване на положителни практики и обмяна на опит.
Включване на учителите в обучителни тренинги, за усвояване на умения, за създаване и поддържане на портфолио, като задължителен елемент при
атестацията им.
4. Самоусъвършенстване чрез включване в курсове за повишаване на
компютърните и езикови умения и компетенции.
5. Участие на учителите от ЦПЛР ОДК с доклади и разработки в конференции,
семинари, форуми за споделяне на собствения опит.
6. Създаване на механизъм за подкрепа на новопостъпилите педагогически кадри
в ЦПЛР ОДК.



[bookmark: bookmark26]Стратегическа цел VII:. Институционално взаимодействие с местна власт,
училища, детски градини, сродни организации, НПО, родителска общност
[bookmark: bookmark27]Мерки:
1. Съвместни инициативи на ЦПЛР -ОДК с  община Силистра при реализиране на общинските програми за интеграция на уязвими групи и програмата за даровитите деца.
2. Включване на състави на ЦПЛР -ОДК в Културния афиш на община Силистра и
при провеждане на събития с общинско и национално значение.
3. Реално партньорство между ЦПЛР -ОДК и училището и детските градини за
ранно откриване на творческите заложби на децата и насочване към групите на
ЦПЛР ОДК;
4. Популяризиране успехите на учениците от общински, регионални и национални
състезания и форуми, постигнати от обучението им в ЦПЛР- ОДК, в училището,
в което се обучават, с цел те да достигнат до техните съученици и учители.
5. Включване на децата, които се обучават в ЦПЛР- ОДК в училищни празници и
чествания.
6. Реално сътрудничество и подпомагане дейността на ЦПЛР- ОДК и изявите на
децата от родители.
7. Разработване на съвместни проекти с НПО и планиране на съвместни
мероприятия и партньорски програми.
8. Съвместни продукции и инициативи между групи на ЦПЛР- ОДК и сродни
институции от читалище и училище.
9. Привличане на общински и регионални медии за рекламиране и отразяване
дейността на ЦПЛР -ОДК.
Стратегическа цел VIII: Разработване и управление на проекти, касаещи
дейността на ЦПЛР- ОДК за осигуряване на допълнително финансиране.
Мерки:
1. Проучване на всякакви възможности за участие с проекти за безвъзмездно
финансиране.
2. Участие като партньори с НПО и училище при кандидатстване и реализиране на
проекти.
3. Реализиране на вътрешни проекти между клубовете и създаване на съвместни
продукции.
4. Участие в оперативни програми на МОН за ЦПЛР ОДК.


VIII. Резултати и индикатори
Изпълнението на стратегическите цели ще доведе до следните резултати:
1. [bookmark: bookmark28]Учениците ще развият своите дарования, таланти и способности в различни
области на познанието, според предлаганите педагогически форми в ЦПЛР- ОДК.
2. Ще се даде възможност за личностна и колективна изява на детския потенциал;
3. Учениците ще формират устойчиви нагласи и мотивация за учене през целия
живот;
4. Ще придобият компетентности за разбиране и прилагане на принципите на
демокрацията и правовата държава, на човешките права и свободи, на активното и
отговорното гражданско участие;
5. Ще се формират нагласи на толерантност и уважение към етническата,
националната, културната, езиковата и религиозната идентичност на всеки
гражданин;
6. Умения за зачитане и уважение към правата и личността на другите, особено към
децата с увреждания;
7. Ще се запознаят с националните, европейските и световните културни ценности и
традиции;
8. Ще придобият компетентности за разбиране на глобални процеси, тенденции и
техните взаимовръзки;
9. Ще придобият компетентности за разбиране и прилагане на принципите,
правилата, отговорностите и правата, които произтичат от членството в
Европейския съюз.
10. Духовно обогатяване, развитие на интелектуалните способности и личностно
израстване на децата, които се обучават в ЦПЛР -ОДК.
IX. Планиране, наблюдение и отчитане на изпълнението
1. План на изпълнение на стратегията
Стратегията за развитие на ЦПЛР -ОДК за периода 2023 - 2028 г. предвижда постигане
на поставените стратегически цели, чрез мерки и дейности, разработени в
Годишна програма за съответната учебна година, която се приема на Педагогически
съвет.
Стратегията и Годишния план за дейността имат характер на отворен документ, които могат да се развиват, усъвършенства и актуализира в съответствие с динамично променящите се условия и фактори.
2. Наблюдение
Наблюдението включва:
· отчитане на индикаторите, заложени в Годишния план за дейността;
· отчитане използването на финансови средства за изпълнение на заложените мерки;
· анализ на състоянието, потребностите и набелязване на мерки за подобрение;
· актуализиране на действащи и/или разработване на нови програми за действие;
· информиране на институциите и обществото за постигнатите резултати по заложените
дейности.



За наблюдение изпълнението на Годишния план за дейността за съответните периоди се
създава работна група в състав: председател - директор на ЦПЛР ОДК, учители .
3. [bookmark: bookmark29]Отчитане
Отчитането на изпълнението на стратегията се осъществява чрез:
· Работната група прави преглед на изпълнението на Годишния план и се отчита
пред ПС в края на учебната година;
· Изготвяне на обобщен аналитичен доклад за периода 2023 - 2028 г. и внасянето му на
Педагогически съвет в края на учебната 2025/2026 г.
X. [bookmark: bookmark30]Оценка изпълнението на стратегията
1. [bookmark: bookmark31]Цел на оценката
Оценката на изпълнението на Стратегията е насочена към вземане на решения
/основани на факти, данни, аналитични изводи, препоръки/ за подобряване и
усъвършенстване на общинската политика за приобщаващото образование, в частта
работа с деца и ученици за развитие на техните интереси и способности в областта на
науката, техниката, технологиите, изкуството и спорта в следващите периоди от време
и съобразно националните и европейски изисквания и приоритети.
2. [bookmark: bookmark32]Извършител на оценката
Извършител на оценката е ПС на ЦПЛР- ОДК - водеща институция по изпълнението на
Стратегията.
3. [bookmark: bookmark33]Периодичност на оценката
Проследяването на изпълнението на Стратегията и постигнатите резултати се
осъществява с годишния доклад в края на всяка учебна година и една окончателна
оценка в края на периода на Стратегията през 2028 г. Целта на годишните оценки е да
бъдат идентифицирани предизвикателствата и рисковете пред текущото изпълнение и
да се набележат мерки за оптимално постигане на очакваните резултати от Стратегията
до 2028 г.
Актуализация на Стратегията може да бъде направена в началото на всяка учебна
година на базата на годишната оценка на изпълнението на Стратегията.. Окончателната
оценка е базирана на преглед и анализ на цялостното изпълнение на Стратегията и
следва да даде насоки за политиките след 2028 г.
[bookmark: bookmark34]ХI. Финансиране на стратегията
1.  Държавния бюджет, чрез Първостепенния разпоредител;
2. Местна издръжка от община Силистра;
3. Дарения от реализиране на творчески изложби, концерти и театрални продукти;
4. Средства по НП към МОН за реализирани проекти;
5. Подкрепа от родителите.
6. Спонсори;
7. Дарения;
8. Други източници

Източниците ще бъдат включени в Програмата за изпълнение на стратегията за
съответния период.
[bookmark: bookmark35]ХП. Заключение
Настоящата стратегия се реализира от ЦПЛР ОДК с подкрепата на община
Силистра и Регионално управление на образованието-Силистра в партньорство с училища, детски градини, НПО, културни институции, обществена подкрепа на
културни, спортни институции и организации.
Стратегията за развитие на ЦПЛР- ОДК е разработена съгласно националните и
европейски приоритети за осигуряване на интелигентен, устойчив и приобщаващ
растеж, отразявайки обективното състояние, традициите и специфичния облик на
институция с повече от четиридесет годишна история.
Реализирането на стратегията е продължителен, отговорен, последователен и
отворен във времето процес. Постигането на целите е възможно с обединяване
усилията на всички заинтересовани страни.

ГОДИШЕН ПЛАН 
ЗА ДЕЙСТВИЕ И ФИНАНСИРАНЕ

неразделна част от Стратегията за развитие 
на Центъра за подкрепа за личностно развитие – Обединен детски комплекс, 
гр. Силистра за периода 2023 - 2028 година

учебна 2025/2026 година

	Мерки за постигане на стратегическите цели
/ очаквани резултати от дейностите/
	Дейности
	Финансиране
	Срок за изпълнение
	Отговарящи за изпълнението

	Стратегическа цел 1: Подобряване качеството на образованието на деца и
ученици, в свободното им време, чрез организационната и съдържателна
гъвкавост на предлаганите форми в ЦПЛР- ОДК.

	 Равни възможности за обучение и/или възпитание и социализация
	1. Прозрачност и информираност за предлаганите школи.
2. Формиране на групи и създаване на нови при проявен интерес от обучаемите.
3. Изработване и утвърждаване на цялостна концепция за провеждане на образователния процес – План за обучение
	утвърден бюджет 

	09.2025


09.2025



09.2025

	директор




	Стратегическа цел 2: Осигуряване подкрепа за ранно откриване на заложбите
и способностите на всяко дете и ученик и насърчаване на развитието и
реализацията им

	Приобщаване на деца и ученици
	1. Разработване на учебни програми, осигуряващи цялостно развитие и  подкрепа на всяко дете и ученик в съответствие с възрастта,
потребностите, способностите и интересите му;
2. Осъществяване на непрекъснат процес на наблюдение върху творческото
развитие на децата, като се прилага индивидуален и колективен метод на
обучение;
	утвърден бюджет 


	09..2025











целогодишен
	зам.-директор
учители




	Стратегическа цел 3: Изграждане у децата на навици за здравословен начин
на живот, устойчивост и неподатливост на множеството вредни влияния и
рискови фактори, на които са изложени.

	Гражданско, здравно, екологично възпитание
	1.Общински конкурси на здравна и екологична тематика и/или пленер. 
2.Отбелязване на Деня на Земята.
3.Организиране и осъществяване на ХХХIV Международен екологичен форум „Сребърна 2026“.
	утвърден бюджет
	02.2026


04.2026

05.-06.2026
	Ив. Димитрова
Ел. Маркарян



	Стратегическа цел 4: Формиране у подрастващите потребност от
непрекъснато образование и придобиване на компетентности, необходими за
успешна личностна и професионална реализация и активен граждански живот в
съвременните общности

	Учене през целия живот
	1.Участие в общински, областни, национални и международни състезания и конкурси, включени в календара на МОН за извънкласните дейности.
2.Организиране на публични изяви на възпитаниците на ЦПЛР-ОДК, гр. Силистра.
3.Материално и морално стимулиране на учениците за постигнати високи резултати в провежданите обучителни и творчески дейности -връчване на
дипломи, плакети и др.
	утвърден бюджет






	съгласно календара на дейностите





	съгласно календара на дейностите






	Стратегическа цел 5: Подобряване и осъвременяване на материално-техническата база в ЦПЛР-ОДК 

	Обновяване на материално-техническата база за повишаване на качеството на образователния процес
	1.Включване в Програми на МОН, които се отнасят
за оборудване и ИКТ в училище, ЦПЛР- ОДК като бенефициенти.
	




	целогодишен
	

	Стратегическа цел 6: Повишаване квалификацията на педагогическия и
непедагогическия персонал

	Повишаване мотивацията и квалификацията на педагогическите специалисти
	1.Разработване
на План за квалификация на педагогическия и непедагогическия персонал.
2. Поддържане на постоянни контакти със сродни творчески институции в
страната, с цел обмяна на опит и добри практики.
3.Междуинституционална квалификация
	утвърден бюджет
	съгласно план за квалификация


целогодишен
	зам.-директор

	Стратегическа цел 7: Институционално взаимодействие с местна власт,
училища, детски градини, сродни организации, НПО, родителска общност

	
	1.Съвместни инициативи с  община Силистра при реализиране на общински програми за интеграция на уязвими групи и програмата за даровитите деца.
2.Включване на школи от ЦПЛР -ОДК в Културния афиш на община Силистра и
при провеждане на събития с общинско и национално значение.
3.Привличане на общински и регионални медии за рекламиране и отразяване дейността на ЦПЛР -ОДК.
	утвърден бюджет
	целогодишен
	директор
зам.-директор
учители


	[bookmark: _GoBack]Стратегическа цел 8: Разработване и управление на проекти, касаещи
дейността на ЦПЛР- ОДК за осигуряване на допълнително финансиране.

	Осигуряване съвременна образователна среда
	1.Разработване и участие в допустими обр. проекти на МОН чрез Асоциацията на ЦПЛР в България.
2.Търсене на възможности за допълнително финансиране.
	




дарения, спонсори
	целогодишен
	директор
зам.-директор

